《陈子明同伍有开兄弟过宿眺霞楼重赋言别》
明代·李孙宸

踟蹰临发驻行舟，握手还堪信宿留。未论平原欢十日，居然下榻见千秋。

雄心共按青萍赠，末路人疑白璧投。击缺唾壶君莫笑，丈夫宁作别离愁。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。